Jelaskan Rahsia Cawan Suci dari The Da Vinci Code dalam bahasa melayu

Seperti yang diterangkan Leigh Teabing kepada Sophie Neveu, orang yang berada di tangan kiri Jesus sepatutnya bukan John si Hawari, tetapi Mary Magdalene. Menurut buku ini, Mary Magdalene merupakan isteri Jesus Christ dan mengandungkan anaknya ketika penyaliban berlaku. Ketiadaan piala minum dalam lukisan tesebut menunjukkan bahawa Leonardo tahu bahawa Mary Magdalene ialah si Cawan Suci (pembawa darah Jesus). Kenyataan ini dikatakan dengan jelas lagi apabila bentuk "M" wujud di antara Jesus, Mary, dan hawari (Saint Peter) iaitu tempat Mary bersandar. Buku ini juga menyatakan warna pakaian mereka berdua saling padan dan berlawanan: Jesus memakai jubah mereah dengan selendang biru manakala John/Mary memakai jubah biru berselendangkan kain merah — yang mungkin melambangkan ikatan perkahwinan. (Walau bagaimanapun, tafsiran ini ditolak sejarawan seni.)

Menurut novel tersebut, rahsia Cawan Suci, seperti yang disimpan Priory of Sion, adalah seperti berikut:

Cawan Suci bukanlah piala atau cawan tetapi perempuan yang namanya Mary Magdalene, yang membawa darah Jesus.

Istilah bahasa Perancis Lama bagi Cawan Suci alah San gréal yang merupakan permainan kata bagi Sang réal yang bermaksud "darah diraja" dalam bahasa Perancis Lama.

Peninggalan Cawan tersebut mengandungi dokumen yang mengesahkan pertalian darah dan juga tulang Mary Magdalene yang mungkin disimpan di Gereja Kecil Rosslyn Chapel.

Pihak Gereja menyembunyikan kebenaran tentang pertalian darah antara Mary Magdalene dan Jesus selama 2000 tahun. Ini disebabkan mereka takut akan kuasa perempuan yang telah dirasuki Syaitan.

Mary Magdalene merupakan keturunan suci (melalui Yahudi, keturunan Benjamin) dan isteri Jesus, keturunan David. Khabar angin bahawa dia seorang pelacur ialah penghinaan yang dicipta Gereja Katolik untuk membuatkan orang tidak percaya akan hubungan mereka. Ketika waktu penyaliban, dia mengandung dan selepas itu, dia melarikan diri ke Gaul, di mana dia diberikan perlindungan oleh orang Yahudi Marseille. Dia melahirkan anak perempuan bernama Sarah. Pertalian darah Jesus dan Mary Magdalene menjadi Dinasti Merovingian di Perancis.

Kewujudan pertalian darah merupakan rahsia yang terkandung dalam dokumen yang dijumpai oleh tentera salib selepas mereka menguasai Jerusalem pada 1099 (lihat Kerajaan Jerusalem). Priory of Sion dan Kesatria Templar ditubuhkan untuk menyimpan rahsia itu.

Rahsia Cawan Suci berkait, menurut novel, dengan karya Leonardo Da Vinci dengan contoh berikut:

Leonardo merupakan ahli Priory of Sion dan tahu akan rahsia Cawan Suci. Rahsia tersebut didedahkan dalam The Last Supper, iaitu tiada piala yang ada di atas meja. Orang yang terletak di kiri Jesus bukanlah lelaki tetapi seorang perempuan, iaitu isterinya Mary Magdalene (Cawan Suci).

Mona Lisa ialah lukisan yang melambangkan penyatuan suci lelaki dan perempuan seperti juga Jesus dan Mary Magdalene. Nama Mona Lisa juga anagram kepada "Amon L'Isa", iaitu merujuk kepada dewa ibu dan bapa bagi Mesir Purba iaitu Amon dan Isis).